Juba sellel nädalal ongi taas toimumas tähtsaim filmi auhindade jagamine. Ootan alati huviga seda sündmust. Viimase 10 aasta jooksul on vaid kord või kaks otseülekanne  vahele jäänud. See aasta olen loomulikult jällegi teleka ees gaalat nautimas. Räägiks veidi, mis on minu arvamus asjast ning ootused/lootused. Kõiki kategooriaid küll ei hakka vaagima, kuna lihtsalt ei ole ikkagi spetsialist. Niisiis alustan.       .  Kui eelmine aasta õnnestus selline imeline asi, et sai enne auhindade  jagamist kinos ära nähtud kõik parima filmile kandideerijad, siis see aasta on üks nägemata, milleks on "Juno". Minu lemmik on "There Will Be Blood", millest ka oma eelmises postituses kirjutasin. Ise arvan siiski, et võidavad Coenid ehk "No Country for Old Men". Ka see on väga hea film ja ma ei oleks pahane, kui võidaks. "Atonement" ei võida sellepärast, et parima lavastaja auhinnale ei kandideerita. "Michael Claytoni" võidulootused on olematud. Must hobune on "Juno".     :  .  Siin pole midagi pikalt kommenteerida. Parim on Daniel Day-Lewis! Võib kindel olla, et ta ka võidab. Kõik!     :  .  Mina annaks oscari kindlasti Cotillard'le. Tema rollisooritust hindan isegi ehk veidi rohkem kui Daniel Day-Lewise oma. Kui vaadata, milline Marion oli aasta varem valminud "Good Year's", ja võrrelda selles filmis mängitud rolliga, siis "transformatsioon" paneb ikka imestama küll ja mitte vähe. Kusjuures ma enne  "Edith Piaf - elusse armunud" nägemist ei vaadanud, kes selles mängivad. Ja kui pärast selgus, et Piaffi mängis Cotillard, ei suutnud seda uskuda, ma lihtsalt ei tundud teda ära. See lõi täiesti pahviks. Milline ümberkehastumine! Naispeaosa peafavoriidiks võiks siiski pidada Julie Christiet, kuid ka Marion Cotillard'i võimalusi ei saa alhinnata. Mustaks hobuseks võib pidada jällegi "Junot" ehk siis Ellen Page'i. Linney ja Blanchett kindlasti ei võida.     :  .  Kõik esitused peale Hal Holbrooki on nähtud. Olen kindlasti kõige rohkem Bardemi poolt. Puhtalt tema kõnemaneer ja hääl selles rollis on auhinda väärt. Suht suure tõenäosusega hispaanlane ka võidab. Ja kui peaks  ime juhtuma, et keegi teine osutub oscari vääriliseks, siis peab see olema Philip Seymor Hoffman! Ta on lihtsalt nii lahe oma rollis.       .  Ainus, mis nägemata, on Blanchetti rollisooritus. Endal eelistusi polegi. Imelik on Ruby Dee nime  leidmine selles kategoorias. Tal oli ju nii väike roll. Väga võrdne seis igatahes. Pakun Ryanit võitjaks.     :  .  "Juno" on ainsana nägemata. Oscarit  väärivad minu arust kõige enam Paul Thomas Anderson ja vennad Coenid. Neid võib pidada ka peamisteks favoriitideks koos Schnabeliga. Ennustan Coenite triumfi.     :        .  Sellest, kuidas ma Cotilardi ära ei tundud, ma juba rääkisin ja mitte väike osa ei ole selles make-upi tegijatel. Tulemus on igatahes väga veenev. "La Vie en Rose" peab võitma! Aa mida kuradit teeb "Norbit" siin???     :  .  "Falling Slowly" peab võitma! See on lihtsalt parim!    Kui Cotillard ja Day-Lewis võidavad parima näitleja auhinnad ning  There Will Be Blood" või "No Country for Old Men" võidavad parima filmi ja lavastuse kategoorias, jään mina igatahes rahule, olenemata teistest tulemustest.